Държавен вестник, бр. 43, 2013 г., стр. 95

БРОЙ  43	
Д Ъ Р Ж А В Е Н  В Е С Т Н И К 	
СТР.  95  
 
 
 
 
 
 
 
 
 
 
 
 
 
 
 
 
 
 
 
 
да отговарят на европейския стандарт EN 455, 
части 1 и 2. Предпочитат се т.нар. „хипоалергич-
ни“ ръкавици без пудра поради алергизиращите 
протеини, съдържащи се в пудрата.
9.2.2. Ръкавиците се сменят задължително 
между пациентите.
9.2.3. При всички хирургични процедури се 
използват стерилни ръкавици.
9.2.4. При всички дентални процедури, свър-
зани с риск от възникване на пръски, капчи-
ци и аерозоли, съдържащи биологичен товар 
(включително при използването на ротиращи 
и осцилиращи устройства), денталният лекар 
и денталният асистент задължително носят 
плътно прилепваща защитна маска (покрива 
носа и устата) и защитни очила или шлем. След 
контаминиране или овлажняване маската се 
сменя, а очилата/шлемът се деконтаминират 
чрез избърсване с подходящ дезинфектант. 
9.2.5. Задължително е носенето на подходящо 
работно облекло.
10. Зона за обработка на денталния инстру-
ментариум: Обработката на денталния инстру-
ментариум трябва да се извършва в отделно 
помещение или в обособено за целта място 
в кабинета – зона за обработка на денталния 
инструментариум. 
10.1. Проектирането и обособяването на 
зоната за обработка на денталния инструмен-
тариум трябва да следва принципа за потока на 
процесите от мръсно към чисто. 
10.2. Препоръчително е зоната за обработка 
на инструментариума да бъде оборудвана със:
10.2.1. Умивалник с 2 отделни корита – за 
грубо измиване и за изплакване.
10.2.2. Ултразвукова вана с капак, за пред-
почитане с кошница и система за иригация на 
канюли и инструменти с лумени.
10.2.3. Миялно-дезинфекционна машина.
10.2.4. Добре осветен плот за инспектиране и 
опаковане на деконтаминираните инструменти.
10.2.5. Опаковъчна машина за меки опаковки 
(стерилизационно фолио). 
10.2.6. Подходящ стерилизатор (малък парен 
стерилизатор (автоклав), клас В/S по БДС EN 
ISO 13060:2006).
10.2.7. Подходящи принадлежности и консу-
мативи (увеличително стъкло, стерилизационно 
фолио, химични и биологични индикатори за 
контрол на стерилизацията, специални четки, 
детергенти и дезинфектанти за инструменти, 
лубрикант).
11. Обработката и стерилизацията на дента-
лен инструментариум трябва да се извършват 
само от специално обучен за целта персонал 
при спазване на условията на т. 4.4 от раздел V. 
11.1. Отделните стъпки в обработката на 
денталния инструментариум се определят от 
инструкциите на производителите, както и съ-
гласно категориите и изискванията, описани в 
раздел V.
12. Специфични изисквания към обработката 
и стерилизацията на инструментите в денталната 
практика.
12.1. Ползването, обработката, стерилизация-
та и съхранението на дентален инструментариум 
и други изделия в денталната практика трябва 
да бъдат организирани съгласно следния цикъл:
12.2. За да се предотврати засъхването на 
замърсявания върху използваните инструменти, 
след приключване на лечението на всеки пациент 
те се накисват в деминерализирана вода или се 
напръскват с подходяща (ензимна) пяна или гел. 
Деконтаминацията на инструментите се извършва 
в края на работния ден/работната смяна.
12.3. Ръчното почистване и дезинфекция на 
инструментите е най-неефикасният и най-рисков 
метод, който обаче невинаги може да бъде избег­
нат. При това носенето на гумени (домакински) 
ръкавици, престилка и защитни очила/шлем 
е задължително. Миенето трябва да става при 
напълно потопени инструменти, под повърхност-
та на водата в коритото на умивалника. Не се 
допуска миене директно под струята на течаща 
вода. Използваните дезинфектанти трябва да са 
с доказана ефективност по отношение на бак-
терии, фунги и вируси и да не фиксират кръв и 
други органични замърсявания.
12.4. Обработката на инструменти с трансми-
сия (наконечници – прави, обратни и турбини) 
се извършва по един от следните начини: 
12.4.1. Автоматично почистване и дезинфекция 
в МДМ (ако се препоръчва от производителя), 
смазване с подходящ лубрикант, опаковане в под-
ходяща опаковка (по БДС EN ISO 11607-1: 2006), 
стерилизация в парен стерилизатор клас В/S, 
смазване (ако се препоръчва от производителя). 
Смазването преди и след стерилизация се 
извършва с отделни опаковки лубрикант.
12.4.2. Ръчно почистване и дезинфекция чрез 
забърсване – допуска се само ако е препоръча-
но от производителя или в практики, които не 
разполагат с МДМ (табл. 1).